PMIndiaData/PMIndiaSum huggingface dataset:
নাগপুরের দীক্ষাভূমিতে প্রধানমন্ত্রী : সূচনা করলেন বেশ কয়েকটি প্রকল্প ও কর্মসূচির

আম্বেদকর জয়ন্তীতে প্রধানমন্ত্রী শ্রী নরেন্দ্র মোদী আজ নাগপুরের দীক্ষাভূমিতে পুষ্পার্ঘ্য নিবেদন করেন ডঃ বাবাসাহেব ভীমরাও আম্বেদকরের স্মৃতির উদ্দেশে। কোরাডি তাপবিদ্যুৎ কেন্দ্রটিও আজ পরিদর্শন করেন তিনি। এর উদ্বোধন উপলক্ষে প্রধানমন্ত্রী একটি প্রস্তরফলকের আবরণ উন্মোচন করেন। তাপবিদ্যুৎ কেন্দ্রের অপারেশন্‌স কন্ট্রোল রুমটিও তিনি ঘুরে দেখেন। মানকাপুর ইন্ডোর স্পোর্টস কমপ্লেক্স পরিদর্শনকালে তিনি সেখানে নাগপুর আইআইআইটি, আইআইএম এবং এইম্‌স-এর শিলান্যাস উপলক্ষে ডিজিটাল ফলকের আবরণ উন্মোচন করেন। ডঃ বাবাসাহেব ভীমরাও আম্বেদকরের দীক্ষাভূমির ওপর একটি স্মারক ডাকটিকিটও প্রকাশ করেন প্রধানমন্ত্রী। ‘লাকি গ্রাহক যোজনা’ এবং ‘ডিজিধন ব্যাপার যোজনা’র বিজয়ীদের হাতে তিনি আজ পুরস্কার তুলে দেন। আঙুলের ছাপের সাহায্যে বায়োমেট্রিক পদ্ধতিতে নগদহীন লেনদেন ব্যবস্থার এক বিশেষ মঞ্চ ‘ভিম-আধার’-এর আজ সূচনা করেন প্রধানমন্ত্রী। পরে আম্বেদকর জয়ন্তী উপলক্ষে এক ভাষণে প্রধানমন্ত্রী বলেন, এই বিশেষ দিনটিতে নাগপুরে উপস্থিত থাকতে পেরে তিনি বিশেষভাবে আনন্দিত। দীক্ষাভূমিতে প্রার্থনা জানানোর সুযোগ লাভ করে তিনি নিজেকে সম্মানিত বোধ করছেন। প্রধানমন্ত্রী বলেন, ডঃ আম্বেদকর ছিলেন এমনই এক ব্যক্তিত্ব যাঁর মধ্যে কোনরকম তিক্ততা বোধ বা প্রতিশোধ স্পৃহা কাজ করত না। বাবা সাহেব আম্বেদকরের এই গুণটি তাঁকে এক বিশিষ্টতা এনে দিয়েছিল। কোরাডি তাপবিদ্যুৎ কেন্দ্র প্রসঙ্গে প্রধানমন্ত্রী বলেন, একবিংশ শতাব্দীতে জ্বালানি তথা শক্তিক্ষেত্রের গুরুত্ব অপরিসীম। পুনর্নবীকরণযোগ্য জ্বালানি উৎপাদনে বিশেষভাবে সচেষ্ট রয়েছে তাঁর সরকার। স্বাধীনতার লক্ষ্যে ভারতবাসীর আত্মোৎসর্গের কথা স্মরণ করে প্রধানমন্ত্রী বলেন, জল, বিদ্যুৎ এবং অন্যান্য প্রাথমিক সুযোগ-সুবিধা সহ নিজস্ব বাসস্থানের অধিকার রয়েছে সকল নাগরিকেরই। শ্রী মোদী বলেন, ভিম অ্যাপটি জাতির জীবনে এক ইতিবাচক প্রভাব ফেলেছে। দুর্নীতির মতো আবর্জনা দূর করতে ডিজিধন আন্দোলন যে কলুষতা মুক্তির লক্ষ্যে এক বিশেষ অভিযান একথাও স্মরণ করিয়ে দেন তিনি। /.
মধ্যপ্রদেশে বাস দুর্ঘটনা  :  সমবেদনা প্রধানমন্ত্রীর

মধ্যপ্রদেশেররতলম-এ এক বাস দুর্ঘটনায় আহত ও নিহতদের পরিবার-পরিজনদের প্রতি সমবেদনা প্রকাশকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “রতলম-এবাস দুর্ঘটনায় প্রাণহানির সংবাদে আমি বিচলিত। শোকসন্তপ্ত পরিবারগুলির সদস্যদের মতোআমিও বিশেষভাবে চিন্তিত। রতলম-এরবাস দুর্ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এই প্রার্থনা জানাই।” /
প্রধানমন্ত্রী আগামীকাল বারানসীতে ফ্রান্সের রাষ্ট্রপতিমিঃ ইমান্যুয়েল ম্যাক্রঁ’কে স্বাগত জানালেন

প্রধানমন্ত্রী শ্রী নরেন্দ্র মোদী আগামীকাল সকালে ফ্রান্সের রাষ্ট্রপতি মিঃইমান্যুয়েল ম্যাক্রঁকে স্বাগত জানাবেন। দুই নেতা সেখান থেকে মির্জাপুরে গিয়ে একটি সৌর বিদ্যুৎ উৎপাদন কেন্দ্রেরউদ্বোধন করবেন। পরে বারানসীতে ফিরে তাঁরা দীনদয়াল হস্তকলা সংকুল পরিদর্শনে যাবেন।সেখানে কর্মরত হস্তশিল্পীদের সঙ্গে তাঁরা কথা বলবেন এবং হাতের কাজ দেখবেন। প্রধানমন্ত্রী মোদী এবং প্রেসিডেন্ট ম্যাক্রঁ এরপর বারানসীর বিখ্যাতঅসিঘাটে যাবেন এবং সেখান থেকে একটি নৌকাতে চড়ে গঙ্গার ঘাটগুলি পরিদর্শন করবেন।তাঁদের এই সফর শেষ হবে দশাশ্বমেধ ঘাটে। প্রধানমন্ত্রী মোদী ফ্রান্সের রাষ্ট্রঅপতির সম্মানে মধ্যাহ্নভোজের আয়োজনকরবেন। বিকেলে প্রধানমন্ত্রী বারানসীর মাদুয়াডি থেকে পাটনা পর্যন্ত একটি ট্রেনেরউদ্বোধন করবেন। পরে, তিনি বেশ কিছু উন্নয়নমূলক প্রকল্পেরও সূচনা করবেন এবং একটিজনসভায়ও ভাষণ দেবেন।
প্রধানমন্ত্রী শিক্ষা ক্ষেত্রের পর্যালোচনা বৈঠক করলেন

প্রধানমন্ত্রী শ্রী নরেন্দ্র মোদী আজ জাতীয় শিক্ষা নীতি সহ শিক্ষাক্ষেত্রের সংস্কার নিয়ে একটি বৈঠক করেন। শিক্ষা ক্ষেত্রে প্রযুক্তির ব্যবহার এবং অন লাইন ক্লাসের মাধ্যমে শিক্ষার সুযোগ তৈরির উপর বৈঠকে বিশেষ গুরুত্ব দেওয়া হয়। এছাড়া শিক্ষামূলক পোর্টাল ও বিষয়ভিত্তিক ক্লাস শিক্ষামূলক চ্যানেলে সম্প্রচারের উপর গুরুত্ব দেওয়া হয়। শিক্ষাক্ষেত্রে সমতা আনার জন্য সকলে যাতে গুনমানসম্পন্ন শিক্ষার সুযোগ পান বৈঠকে তা নিয়ে আলোচনা হয়। এর জন্য প্রাথমিক শিক্ষার মানোন্নয়ন, বহুভাষিক নতুন একটি জাতীয় পাঠক্রম, একবিংশ শতাব্দীর দক্ষতা , ক্রীড়া , কলা, পরিবেশকে শিক্ষায় যুক্ত করার বিষয় নিয়েও আলোচনা হয়। স্কুল ও উচ্চশিক্ষাব্যবস্থায় অন লাইন, টিভি চ্যানেল, বেতার, পডকাস্ট, সহ প্রযুক্তির বিভিন্ন ধারা কিভাবে ব্যবহার করা যায় সেটিও ছিল বৈঠকের অন্যতম আলোচ্য বিষয়। ভারতীয় সংস্কৃতি ও মূল্যবোধের উপর ভিত্তি করে কার্যকর, সমন্বিত, সমসাময়িক আন্তর্জাতিক শিক্ষা ব্যবস্থার সঙ্গে দেশের শিক্ষা ব্যবস্থাকে সমমানের করে তুলতে উচ্চশিক্ষার সংস্কারের উপর গুরুত্ব দেওয়া হয়েছে। শৈশবে যত্ন সহকারে শিক্ষাদান, স্বাক্ষরতা ও গাণিতিক দক্ষতার ভিত গড়ে তোলা, সমসাময়িক শিক্ষাদানের পন্থা গ্রহণ করা, ভারতের সংস্কৃতি ও ভাষার বৈচিত্র রক্ষা করা এবং কারিগরি শিক্ষার উপর জোর দেওয়া হবে বলে সিদ্ধান্ত নেওয়া হয়। ভারতকে ‘বিশ্বের জ্ঞানের মহাশক্তিধর’ দেশ হিসেবে গড়ে তুলবার জন্য সিদ্ধান্ত হয়েছে শিক্ষাব্যবস্থায় সংস্কার ঘটানো হবে। সকলকে উচ্চমানের শিক্ষা দেবার ফলে একটি প্রজ্ঞাশীল সমাজ গঠন করা যাবে। এই সমস্ত লক্ষ্যে পৌঁছাতে গেলে কৃত্রিম মেধা সহ শিক্ষাক্ষেত্রকে প্রযুক্তির মাধ্যমে দক্ষভাবে পরিচালনা করতে হবে।
ভারত ও মরক্কোর মধ্যে যুব সম্পর্কিত বিষয়ে স্বাক্ষরিত মউ সম্পর্কে মন্ত্রিসভাকে অবহিত করা হয়েছে

ভারত ও মরক্কোর মধ্যে যুবসম্পর্কিত বিষয়ে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে জানানো হয়। এই মউ স্বাক্ষরের উদ্দেশ্য হ’ল – যুবসম্পর্কিত বিভিন্ন বিষয়ে দুই দেশের মধ্যে সহযোগিতা গড়ে তুলতে আরও উৎসাহের সঞ্চার এবং সংশ্লিষ্ট ক্ষেত্রে সহযোগিতা আরও সুদৃঢ় করা। স্বাক্ষরিত সমঝোতাপত্রে যুব অনুষ্ঠান ও কর্মসূচিগুলিতে পারস্পরিক অংশগ্রহণ, তথ্য ও জ্ঞান আদান-প্রদান এবং বিনিময় কর্মসূচির মতো বিষয়গুলি অগ্রাধিকার পেয়েছে। যুব সম্পর্কিত বিভিন্ন ক্ষেত্রে সহযোগিতা গড়ে তোলার মধ্যে রয়েছে – যুব কর্মসূচির আয়োজন; আন্তর্জাতিক সভা-সম্মেলনগুলির জন্য আমন্ত্রণপত্র আদান-প্রদান; মুদ্রিত সামগ্রী, চলচ্চিত্র, তথ্য, গবেষণা ও অন্যান্য তথ্যের বিনিময়; যুব উৎসব ও অন্যান্য কর্মসূচিগুলিতে পারস্পরিক অংশগ্রহণ। স্বাক্ষরিত সমঝোতাপত্রে উল্লেখ করা হয়েছে যে, চলতি বছর থেকেই ২০ জন সদস্যের যুব প্রতিনিধিদল একে অপরের দেশ সফর করবে। এ ধরণের সফরের মেয়াদ হবে ১০ দিন।
প্যারিসে এক অভ্যর্থনা অনুষ্ঠানে প্রধানমন্ত্রীর ভাষণ

নয়াদিল্লি, ১২ এপ্রিল, ২০১৫ প্রধানমন্ত্রী শ্রী নরেন্দ্র মোদী শনিবার রাষ্ট্রসঙ্ঘ নিরাপত্তা পরিষদে ভারতের স্থায়ী সদস্যপদের জন্য জোরালো সওয়াল করেছেন। তিনি আস্থা ব্যক্ত করেন যে, ভারতের সক্ষমতাকে সমগ্র বিশ্ব শীঘ্রই স্বীকৃতি দেবে। শ্রী মোদী প্যারিসে এক অভ্যর্থনা অনুষ্ঠানে একথা বলেন। প্রধানমন্ত্রী গত দু’দিনে ফ্রান্সে তাঁর বিভিন্ন কর্মসূচির এবং প্রথম বিশ্ব যুদ্ধের স্মৃতিসৌধে শ্রদ্ধার্পণের কথাও উল্লেখ করেন। প্রধানমন্ত্রী বলেন, এই স্মৃতিসৌধে যেতে পেরে তিনি গর্বিত হয়েছেন কারণ, প্রথম বিশ্ব যুদ্ধের সময় আত্মবলিদানকারী সাহসী ভারতীয় সেনানীদের কথা এই স্মৃতিসৌধ স্মরণ করায়। প্রধানমন্ত্রী বলেন, সমগ্র বিশ্বকে আত্মবলিদানের এই মানসিকতাকে স্বীকৃতি জানাতে হবে, যা ভারতের কাছে অভিনব। তিনি বলেন, সাহসী এই সৈনিকরা না কেবল নিজের দেশের রক্ষায় সেই সঙ্গে ফ্রান্সের জন্যও কাঁধে কাঁধ মিলিয়ে রক্ষা ক্ষেত্রে অবতীর্ণ হয়ে নিজেদের জীবন বিসর্জন দিয়েছিলেন। প্রধানমন্ত্রী বলেন, স্মৃতিসৌধে এসে তিনি এই বার্তাই দিতে চান যে, গোটা পৃথিবী যেন ভারত সম্বন্ধে ধারণা পাল্টায় কারণ, ভারত এমন এক দেশ যে অন্যদের জন্যও আত্ম বিসর্জন দিতে পারে। শ্রী মোদী বলেন, “ভারত কখনও অন্য দেশকে আক্রমণ করেনি এবং রাষ্ট্রসঙ্ঘের শান্তি রক্ষা অভিযানে বিপুল অবদান রেখেছে। তথাপি, রাষ্ট্রসঙ্ঘের নিরাপত্তা পরিষদে ভারতের স্থায়ী সদস্যপদ জোটেনি। তিনি বলেন, “সেই সব দিন আজ অতীত, যখন স্থায়ী সদস্যপদের জন্য ভারত মিনতি করতো”। ভারত আজ তার অধিকারের দাবি করে। প্রধানমন্ত্রী আরও বলেন যে, বুদ্ধ ও গান্ধীর দেশ ভারতে নৈতিকতার গুরুত্ব অনেক। তিনি আশা প্রকাশ করেন, রাষ্ট্রসঙ্ঘ এ বছর তার ৭০তম প্রতিষ্ঠা উপলক্ষে ভারতের স্থায়ী সদস্যপদের বিষয়ে গভীর চিন্তাভাবনা করবে। প্রধানমন্ত্রী আনন্দ প্রকাশ করেন যে, রি-ইউনিয়ন আইল্যান্ড ও গুয়াডালোপ সহ বিশ্বের বিভিন্ন অংশের দ্বীপ অঞ্চলগুলিতে ফরাসী ভাষায় অনুদিত হয়ে তাঁর ভাষণ সরাসরি সম্প্রচার হচ্ছে। তিনি জানান, এই দ্বীপগুলিতে প্রায় আড়াই লক্ষ ভারতীয় বসবাস করেন। ফ্রান্সে ভারতের বংশোদ্ভূত এমন অনেক মানুষ রয়েছেন, যাঁদের অতীত ভারতের যোগসূত্র সম্বন্ধে এখন কোনও ধারণাই নেই। তিনি বলেন, ভারত এখনও এদের বিষয়ে চিন্তাভাবনা করে কারণ, এদের ডি.এন.এ. অভিন্ন। প্রধানমন্ত্রী বলেন, দশ মাস পুরানো তাঁর সরকারের অভিজ্ঞতার ওপর ভিত্তি করে তিনি যথেষ্ট আত্মপ্রত্যয়ী যে, সমস্ত ভারতীয়দের আশা-আকাঙ্খা পূর্ণ হবে। শ্রী মোদী নতুন সরকারের প্রধানমন্ত্রী জন ধন যোজনা, রান্নার গ্যাসে প্রত্যক্ষ নগদ হস্তান্তর, কয়লা ব্লক নিলামের মতো উদ্যোগগুলির সাফল্যের কথা উল্লেখ করেন। তিনি জানান, ‘মেক ইন ইন্ডিয়া’ কর্মসূচি সম্পর্কে ফ্রান্স ব্যাপক আগ্রহ দেখিয়েছে। তাঁর সরকারের সমস্ত নীতির উদ্দেশ্যই হল, ভারতের যুব সম্প্রদায়ের জন্য কর্মসংস্থানের ব্যবস্থা করা। তিনি বলেন, জনসংখ্যাগত বৈচিত্র্যই ভারতের সব থেকে বড় শক্তি।
ভারত ও ব্রিটেনের মধ্যে ধারাবাহিক নগরোন্নয়নের ক্ষেত্রে প্রযুক্তিগত সহযোগিতা সম্পর্কিত মউটি অনুমোদন করল মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভাকে আজ ভারত ও ব্রিটেনের মধ্যে ধারাবাহিক নগরোন্নয়ন ক্ষেত্রে প্রযুক্তিগত সহযোগিতা বিষয়ক সমঝোতাপত্রের বিষয়ে অবহিত করা হয়। এটি স্বাক্ষরিত হয়েছিল গত এপ্রিল মাসে। প্রসঙ্গত, এই মউটি স্বাক্ষরিত হওয়ায় দু’দেশের ধারাবাহিক নগরোন্নয়নের ক্ষেত্রে দীর্ঘস্থায়ী দ্বিপাক্ষিক সম্পর্ক আরও দৃঢ় হবে। দ্বিপাক্ষিক সহযোগিতামূলক কর্মসূচির মধ্যে রয়েছে স্মার্টসিটি গড়ে তোলা, কঠিন বর্জ্য পরিচালন, বর্জ্য জল পরিচালন, শহর এলাকায় দক্ষতা বিকাশ, চতুর পরিবহণ ব্যবস্থা গড়ে তোলা প্রভৃতি।
কোভিড-১৯ এ আক্রান্ত জাপানের প্রধানমন্ত্রী শ্রী ফুমিও কিশিদার দ্রুত আরোগ্য কামনা করেছেন প্রধানমন্ত্রী

নয়াদিল্লি, ২১ অগাস্ট, ২০২২ প্রধানমন্ত্রী শ্রী নরেন্দ্র মোদী, কোভিড-১৯ এ আক্রান্ত জাপানের প্রধানমন্ত্রী শ্রী ফুমিও কিশিদার দ্রুত আরোগ্য কামনা করেছেন। এক ট্যুইট বার্তায় প্রধানমন্ত্রী বলেছেন, “আমার বন্ধু, কোভিড-১৯ এ আক্রান্ত প্রধানমন্ত্রী ফুমিও কিশিদার দ্রুত আরোগ্য কামনা করি”।
যুব বিষয়ক কর্মসূচির ক্ষেত্রে ভারত-আর্মেনিয়াসহযোগিতা  :  অনুমোদন কেন্দ্রীয় মন্ত্রিসভার

এবছর এপ্রিল মাসে যুব বিষয়ক বিভিন্ন কর্মসূচির ক্ষেত্রে একটি চুক্তি স্বাক্ষরিত হয়ভারত ও আর্মেনিয়ার মধ্যে। আজ এখানে অনুষ্ঠিত কেন্দ্রীয় মন্ত্রিসভার বৈঠকে চুক্তিরশর্তাবলী সম্পর্কে বিস্তারিতভাবে অবহিত করা হয় প্রধানমন্ত্রী শ্রী নরেন্দ্রমোদীকে। বৈঠকে নেতৃত্ব দেন প্রধানমন্ত্রী স্বয়ং। ভারতও আর্মেনিয়ার মধ্যে স্বাক্ষরিত এই চুক্তির মেয়াদ পাঁচ বছর। পরবর্তীকালে স্বয়ংক্রিয়পদ্ধতিতেই চুক্তিটির পুনর্নবীকরণ হতে পারে আরও পাঁচ বছরের জন্য। তবে কোন পক্ষ যদিপুনর্নবীকরণের প্রস্তাবে অসম্মত হয়, তাহলে চুক্তিটির মেয়াদ বৃদ্ধির কথা চিন্তা করাহবে না। এছাড়াও, যে কোন পক্ষের ছ’মাসের আগাম নোটিশের ভিত্তিতে চুক্তিটির মেয়াদ শেষকরা যেতে পারে । স্বাক্ষরিতএই চুক্তির উদ্দেশ্য হল দু’দেশের যুব বিষয়ক কর্মসূচির ক্ষেত্রে দ্বিপাক্ষিকসহযোগিতা প্রসার। একে অন্যের দেশে আয়োজিত যুব বিষয়ক কর্মসূচিতে অংশগ্রহণ, তথ্য ওঅভিজ্ঞতা বিনিময় এবং যুব বিনিময় কর্মসূচি আয়োজনের মাধ্যমে এই সহযোগিতাসম্প্রসারণের কথা চুক্তিতে বলা হয়েছে। দু’দেশের মধ্যে বিভিন্ন কর্মসূচির জন্য যুববিনিময়, যুব সংগঠনগুলির প্রতিনিধিদের মধ্যে বিনিময় কর্মসূচি এবং যুব বিষয়ক নীতিরচনার কাজে সংশ্লিষ্ট সরকারি আধিকারিকদের বিনিময় কর্মসূচি সহ বিভিন্নকর্মপ্রচেষ্টাকে উৎসাহিত করা হবে এর আওতায়। দু’দেশেই আয়োজিত হবে যুব বিষয়ককর্মসূচির ওপর আন্তর্জাতিক সেমিনার ও সম্মেলন। এছাড়াও, সংশ্লিষ্ট ক্ষেত্রে তথ্য ওগবেষণা প্রচেষ্টার কাজেও উৎসাহ দেওয়া হবে চুক্তি রূপায়ণের মাধ্যমে। আয়োজিত হবে যুবউৎসব এবং অন্যান্য অনুষ্ঠানও।
ওনাম উপলক্ষে জনগণকে শুভেচ্ছা জানিয়েছেন প্রধানমন্ত্রী

নয়াদিল্লি, ৮ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী ওনাম উপলক্ষে সকলকে বিশেষ করে কেরলের মানুষ এবং সারা বিশ্বে ছড়িয়ে থাকা মালয়ালি সম্প্রদায়কে শুভেচ্ছা জানিয়েছেন। একটি ট্যুইট বার্তায় প্রধানমন্ত্রী বলেছেন; “সকলকে বিশেষ করে কেরলের মানুষ এবং সারা বিশ্বে ছড়িয়ে থাকা মালয়ালি সম্প্রদায়কে ওনামের শুভেচ্ছা। এই উৎসব প্রকৃতি মাতার গুরুত্বপূর্ণ ভূমিকা এবং আমাদের কঠোর পরিশ্রমী কৃষকদের গুরুত্বকে পুনঃপ্রতিষ্ঠা করে। ওনাম আমাদের সমাজে আরও ঐক্যের বার্তা বয়ে আনুক।”
বোহাগ বিহু উপলক্ষে আসামবাসীকে প্রধানমন্ত্রীর শুভেচ্ছা

নয়াদিল্লি, ১৪ এপ্রিল, ২০২১ প্রধানমন্ত্রী শ্রী নরেন্দ্র মোদী বোহাগ বিহু উপলক্ষে আসামবাসীকে শুভেচ্ছা জানিয়েছেন। এক ট্যুইটে শ্রী মোদী বলেছেন, “পবিত্র বোহাগ বিহু উপলক্ষে আসামবাসীকে শুভেচ্ছা। আমি সকলের সুস্বাস্থ্য ও আনন্দময় জীবন কামনা করি। আসাম সমৃদ্ধির নতুন উচ্চতা স্পর্শ করুক।” /
প্রধানমন্ত্রী গ্রেটার নয়ডায় বিবিধ উন্নয়নমূলক প্রকল্পের সূচনা করলেন;

প্রধানমন্ত্রী শ্রী নরেন্দ্র মোদী আজ (৯ই মার্চ) উত্তরপ্রদেশের গ্রেটার নয়ডা সফর করেন। তিনি সেখানে একাধিক উন্নয়নমূলক প্রকল্পেরও সূচনা করেছেন। পণ্ডিত দীনদয়াল উপাধ্যায় পুরাতত্ত্ব প্রতিষ্ঠানে প্রধানমন্ত্রী ভিডিও সংযোগের মাধ্যমে নয়ডা সিটি সেন্টার থেকে নয়ডা ইলেক্ট্রনিক সিটি পর্যন্ত নতুন মেট্রো পরিষেবার যাত্রা সূচনা করেন। এরপর তিনি উত্তরপ্রদেশের খুরজা এবং বিহারের বক্সারে ১,৩২০ মেগাওয়াট ক্ষমতাসম্পন্ন তাপবিদ্যুৎ কেন্দ্রের শিলান্যাস করেন। প্রধানমন্ত্রী, পণ্ডিত দীনদয়াল উপাধ্যায় নামাঙ্কিত পুরাতত্ত্ব প্রতিষ্ঠানটির উদ্বোধন করেছেন। প্রতিষ্ঠানের ক্যাম্পাসে তিনি পণ্ডিত দীনদয়াল উপাধ্যায়ের মূর্তির আবরণ উন্মোচন করেন এবং পুষ্পার্ঘ্য অর্পণ করে তাঁকে শ্রদ্ধা জানান। পরে, শ্রী মোদী এই প্রতিষ্ঠান প্রাঙ্গণেই গড়ে ওঠা দীনদয়াল সংগ্রহালয় ঘুরে দেখেন। এক জনসভায় প্রধানমন্ত্রী বলেন, নয়ডায় ব্যাপক পরিবর্তন ঘটেছে। এই শহর এখন উন্নয়ন এবং যুবসম্প্রদায়ের কর্মসংস্থানের অন্যতম কেন্দ্র হয়ে উঠেছে। ‘মেক ইন ইন্ডিয়া’ হাব হিসেবেও এই শহরটির দ্রুত বিকাশ ঘটছে। এ প্রসঙ্গে শ্রী মোদী বিশ্বের বৃহত্তম মোবাইল উৎপাদন কারখানা সহ একাধিক বৈদ্যুতিন সংস্থার কার্যালয় ও উৎপাদন কেন্দ্র হিসেবে নয়ডা পরিচিত হয়ে উঠেছে বলে অভিমত প্রকাশ করেন। প্রধানমন্ত্রী আরও জানান, উত্তরপ্রদেশের জেওয়ারে দেশের বৃহত্তম বিমানবন্দর গড়ে তোলা হচ্ছে। এই বিমানবন্দরের নির্মাণ কাজ শেষ হলে উত্তরপ্রদেশ আর্থিক দিক থেকে ব্যাপক লাভবান হবে এবং রাজ্যের মানুষের জীবনযাপনের মানোন্নয়ন ঘটবে। সারা দেশ জুড়ে একাধিক বিমানবন্দর নির্মাণের কথাও তিনি উল্লেখ করেন। ‘উড়ান’ যোজনার মাধ্যমে দেশের ছোট শহরগুলিতেও বিমান পরিষেবা প্রদানে তাঁর সরকার অঙ্গীকারবদ্ধ বলে শ্রী মোদী জানান। দেশে বিদ্যুৎ ক্ষেত্রের উন্নয়নে তাঁর সরকারের উদ্যোগগুলি প্রসঙ্গে প্রধানমন্ত্রী বলেন, বিদ্যুৎ উৎপাদনের গুরুত্বপূর্ণ চারটি ক্ষেত্রে তাঁর সরকার অগ্রাধিকার দিয়েছে। এগুলি হল – উৎপাদন, পরিবহণ, বন্টন ও বিদ্যুৎ সংযোগ। সরকারের উদ্যোগের ফলেই বিদ্যুৎ ক্ষেত্রে ব্যাপক পরিবর্তন ঘটেছে এবং এর ফলশ্রুতিস্বরূপ, ‘এক দেশ–এক গ্রিড’ বাস্তবায়িত হয়েছে। সরকার, পুনর্নবীকরণযোগ্য শক্তি ক্ষেত্রেও যথাযথ গুরুত্ব দিচ্ছে বলে জানিয়ে প্রধানমন্ত্রী বলেন, তাঁর স্বপ্ন হল ‘এক বিশ্ব, এক সূর্য, এক গ্রিড’। শ্রী মোদী বলেন, বক্সার এবং খুরজায় আজ যে দুটি তাপবিদ্যুৎ কেন্দ্রের শিলান্যাস হয়েছে, তার ফলে দেশের বিকাশ আরও ত্বরান্বিত হবে। একইভাবে, এই কেন্দ্রগুলি থেকে উৎপাদিত বিদ্যুৎ উত্তরপ্রদেশ ও বিহারের পাশাপাশি, প্রতিবেশী রাজ্যগুলিতেও যোগান দেওয়া হবে। বিগত সাড়ে চার বছরে বিদ্যুৎ উৎপাদন ক্ষেত্রে ব্যাপক অগ্রগতির কথাও প্রধানমন্ত্রী উল্লেখ করেন। পণ্ডিত দীনদয়াল উপাধ্যায় নামাঙ্কিত পুরাতত্ত্ব প্রতিষ্ঠানটি উদ্বোধন করে প্রধানমন্ত্রী বলেন, এই প্রতিষ্ঠানটি দেশ-বিদেশের গবেষক ও ছাত্রছাত্রীদের যাবতীয় আধুনিক সুযোগ-সুবিধা প্রদান করবে। প্রধানমন্ত্রী বলেন, এক নতুন ভারত গড়ে উঠছে। ১২৫ কোটি ভারতীয়র শক্তি ও সমর্থনেই নতুন ভারত গড়ে তোলা সম্ভবপর হবে। দেশ থেকে দুর্নীতি দূরীকরণে কেন্দ্রীয় সরকারের অঙ্গীকারের কথা পুনরায় উল্লেখ করে প্রধানমন্ত্রী জঙ্গিদের সমুচিত জবাব দিতে সৈনিকদের সাহসিকতার প্রতি সেলাম জানান। শ্রী মোদী আরও বলেন, সন্ত্রাসের বিরুদ্ধে সরকারের কড়া পদক্ষেপ অব্যাহত থাকবে। /
যোগী আদিত্যনাথ ও তাঁর মন্ত্রীপরিষদের সদস্যরা শপথ নেওয়ায়, প্রধানমন্ত্রীর অভিনন্দন

নতুনদিল্লি, ২৫শে মার্চ, ২০২২ প্রধানমন্ত্রী নরেন্দ্র মোদী যোগী আদিত্যনাথ ও তাঁর মন্ত্রীপরিষদের সদস্যদের উত্তরপ্রদেশের মুখ্যমন্ত্রী ও মন্ত্রী হিসেবে শপথ নেওয়ায় অভিনন্দন জানিয়েছেন। বিগত ৫ বছরে বেশ কিছু সাফল্যর কথা উল্লেখ করে প্রধানমন্ত্রী আশা করেন মুখ্যমন্ত্রীর নেতৃত্বে রাজ্যে উন্নয়নের নতুন অধ্যায় রচিত হবে। প্রধানমন্ত্রী এক ট্যুইটবার্তায় বলেছেন, “@myogiadityanathজি ও তাঁর মন্ত্রীপরিষদের সদস্যরা উত্তরপ্রদেশের মুখ্যমন্ত্রী ও মন্ত্রী হিসেবে শপথ নেওয়ায় অভিনন্দন জানাই। বিগত ৫ বছরে রাজ্যের উন্নয়নের উদ্যোগে কোন ছেদ পড়েনি। আমার বিশ্বাস , আপনার নেতৃত্বে রাজ্যের মানুষের আকাঙ্ক্ষা পূরণ হবে আর উন্নয়নের নতুন অধ্যায় রচিত হবে।“
আন্তর্জাতিক শক্তি সংস্থার সদস্যপদে ভারতের অন্তর্ভুক্তির প্রস্তাবে সম্মতি কেন্দ্রীয় মন্ত্রিসভার

আন্তর্জাতিক শক্তি সংস্থা – মহাসাগরীয় জ্বালানি ব্যবস্থা (আই ই এ – ও ই এস)-র একটি সদস্য রাষ্ট্র হিসেবে ভারতের অন্তর্ভুক্তির বিষয়টিকে অনুমোদন দেওয়া হল কেন্দ্রীয় মন্ত্রিসভার বৈঠকে। আজ প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার এই বৈঠক অনুষ্ঠিত হয়। ভূ-প্রকৃতি সংক্রান্ত বিজ্ঞান সংস্থা জাতীয় মহাসাগরীয় প্রযুক্তি ইনস্টিটিউট হল আন্তর্জাতিক ক্ষেত্রে ভারতের সদস্যপদে অন্তর্ভুক্তির ক্ষেত্রে একটি কেন্দ্রীয় সংগঠন। এই আন্তর্জাতিক সংস্থার সদস্য হিসেবে অন্তর্ভুক্তির ফলে উন্নতমানের গবেষণা ও প্রযুক্তিগত অন্যান্য সুযোগ-সুবিধার অধিকারী হবে ভারত। এর ফলে, আন্তর্জাতিক চাহিদা ও মান অনুযায়ী সংশ্লিষ্ট ক্ষেত্রে ভারত নিজেকে গড়ে তুলতে পারবে। এছাড়াও, সদস্য রাষ্ট্রগুলির সঙ্গে সহযোগিতার ভিত্তিতে ভারত বেশ কয়েকটি কর্মসূচি রূপায়ণের সুযোগও লাভ করবে। প্রসঙ্গত উল্লেখ্য, ভারতের রয়েছে এক বিস্তৃত উপকূলরেখা। কিন্তু দেশে বিদ্যুৎ ঘাটতিও রয়েছে বেশ ভালোরকম। এর পরিপ্রেক্ষিতে সমুদ্র ও মহাসাগর থেকে জ্বালানি শক্তি আহরণের প্রয়োজনীয়তা অনুভূত হয়েছে বিশেষভাবে। এই বিশেষ ক্ষেত্রটির সঙ্গে সংশ্লিষ্ট এক আন্তর্জাতিক সংস্থার অন্যতম সদস্য রাষ্ট্র হিসেবে ভারত জ্বালানি শক্তি সম্পর্কিত এই চাহিদা পূরণের সুযোগ লাভ করবে বলে আশা করা হচ্ছে।
সিঙ্গাপুরের প্রাক্তন রাষ্ট্রপ্রধান শ্রী এস আর নাথানের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী সিঙ্গাপুরের প্রাক্তন রাষ্ট্রপ্রধান শ্রী এস আর নাথানের প্রয়াণে শোক জ্ঞাপন করেছেন। একবার্তায় তিনি বলেছেন, “সিঙ্গাপুরের প্রাক্তন রাষ্ট্রপ্রধান শ্রী এস আর নাথানেরজীবনাবসানে বিষণ্ন বোধ করছি। সিঙ্গাপুর এমন এক বিশিষ্ট নেতাকে হারাল যিনি প্রায়সর্বত্র প্রশংসিত ছিলেন। রাষ্ট্রপতিনাথানের প্রয়াণে গভীর শোক পালনে আমরা ভারতের সকলে সিঙ্গাপুরবাসীর সঙ্গে যোগদিচ্ছি। তাঁর পরিবারবর্গের প্রতি রইল সমবেদনা।” /
পরমাণু নিরাপত্তার ক্ষেত্রে বিশ্বকে একজোট হওয়ার আহ্বান জানালেন প্রধানমন্ত্রী শ্রী নরেন্দ্র মোদী

মার্কিন প্রেসিডেন্ট মিঃ বারাক ওবামা আয়োজিত নৈশভোজের অনুষ্ঠানে পরমাণু শক্তির ক্ষেত্রে হুমকির প্রসঙ্গ উত্থাপন করলেন ভারতের প্রধানমন্ত্রী শ্রী নরেন্দ্র মোদী। পরমাণু নিরাপত্তার ক্ষেত্রে মার্কিন প্রেসিডেন্টের সক্রিয় ভূমিকার প্রশংসাও করেন শ্রী মোদী। তিনি বলেন, মার্কিন প্রেসিডেন্টের এই উদ্যোগকে বিশ্ব নিরাপত্তার ক্ষেত্রে এক বিশেষ অবদান বলা চলে। ব্রাসেল্‌স-এ সাম্প্রতিক সন্ত্রাসবাদী হামলার কথা উল্লেখ করে প্রধানমন্ত্রী বলেন, পরমাণু নিরাপত্তার ক্ষেত্রে সন্ত্রাসবাদীদের হুমকি কতটা বাস্তব ও ভয়ঙ্কর হয়ে উঠতে পারে ব্রাসেল্‌স-এর এই ঘটনাই তার প্রমাণ। প্রসঙ্গত, বর্তমান বিশ্বে সন্ত্রাসবাদের তিনটি বিশেষ দিক বা বৈশিষ্ট্যের কথাও উল্লেখ করেন প্রধানমন্ত্রী। প্রথমত, সন্ত্রাসবাদীরা এখন হিংসার চূড়ান্ত পর্যায়ে পৌঁছে গেছে। দ্বিতীয়ত, কোন সন্ত্রাসবাদী এখন আর কোন গোপন ডেরায় বাস করে না। তারা এখন শহরে স্মার্ট ফোন ও কম্পিউটার নিয়ে ঘোরাফেরা করে। তৃতীয়ত, সন্ত্রাসবাদীদের হাতে পরমাণু অস্ত্র তুলে দেওয়া হচ্ছে কোন কোন রাষ্ট্রের পক্ষ থেকে। সন্ত্রাসবাদীদের ভূমিকা শুধু কাজ হাসিল করা। প্রধানমন্ত্রী বলেন, সন্ত্রাসবাদের উত্থান ঘটেছে এবং সন্ত্রাসবাদীরাএখন একুশ শতকের প্রযুক্তি ব্যবহার করে এই ধরনের হামলার ঘটনা ঘটিয়ে চলেছে। তাদের নেটওয়ার্ক এখন সারা বিশ্ব জুড়ে। কিন্তু এর মোকাবিলায় আমরা আমাদের প্রচেষ্টাকে এখনও সীমাবদ্ধ রেখেছি দেশ তথা জাতীয় পর্যায়েই। সমগ্র বিশ্বই এখন সন্ত্রাসবাদীদের নাগালে। কিন্তু বিভিন্ন জাতি এখনওনিজেদের মধ্যে প্রয়োজনীয় সহযোগিতা গড়ে তুলতে পারেনি। শ্রী মোদী বলেন, সন্ত্রাস প্রতিরোধ এবং সন্ত্রাসবাদীদের আটক ও সাজার ব্যবস্থা যদি না করা যায়, তাহলে পরমাণু সন্ত্রাসের ঘটনা কোনদিনই হ্রাস পাবে না। তাই, বিশ্বের সবক’টি জাতির উচিত সন্ত্রাসকে অন্যের সমস্যা বলে এড়িয়ে যাওয়ার প্রবণতা থেকে দূরে থাকা। প্রধানমন্ত্রী বলেন, পরমাণু নিরাপত্তার বিষয়টি যেমন যে কোন দেশের জাতীয় অগ্রাধিকারের তালিকায় রাখা উচিত, অন্যদিকে আবার সবক’টি রাষ্ট্রকে অবশ্যই মেনে চলতে হবে আন্তর্জাতিক দায়বদ্ধতার নীতি।
প্রধানমন্ত্রী ৫ অক্টোবর হিমাচল প্রদেশ সফর করবেন

নয়াদিল্লি, ০৩ অক্টোবর, ২০২২ প্রধানমন্ত্রী শ্রী নরেন্দ্র মোদী ৫ অক্টোবর হিমাচল প্রদেশ সফর করবেন। সফরকালে তিনি ৩ হাজার ৬৫০ কোটি টাকার একগুচ্ছ প্রকল্পের উদ্বোধন ও শিলান্যাস করবেন। শ্রী মোদী সকাল ১১টা ৩০ মিনিটে বিলাসপুরে এইমস্ – এর উদ্বোধন করবেন। এরপর, তিনি স্থানীয় লুহনু ময়দানে যাবেন। সেখানে ১২টা ৪৫ মিনিটে একগুচ্ছ প্রকল্পের উদ্বোধন ও শিলান্যাস করবেন এবং জনসভায় ভাষণ দেবেন। এরপর, প্রধানমন্ত্রী কুলুর ঢালপুর ময়দানে বিকেল ৩টে ১৫ মিনিটে যাবেন। সেখানে তিনি দশেরা উদযাপন অনুষ্ঠানে অংশ নেবেন। বিলাসপুরে এইমস্: দেশ জুড়ে স্বাস্থ্য পরিষেবাকে আরও শক্তিশালী করে তোলার জন্য প্রধানমন্ত্রীর অঙ্গীকার বিলাসপুরে এইমস্‌ উদ্বোধনের মধ্য দিয়ে প্রতিফলিত হবে। তিনি ২০১৭ সালের অক্টোবর মাসে এই হাসপাতালের শিলান্যাস করেছিলেন। প্রধানমন্ত্রী স্বাস্থ্য সুরক্ষা যোজনার আওতায় এই হাসপাতাল নির্মিত হয়েছে। বিলাসপুরে ১ হাজার ৪৭০ কোটি টাকা ব্যয়ে নির্মিত অত্যাধুনিক এইমস্‌ হাসপাতালটিতে ১৮টি বিশেষ বিভাগ এবং ১৭ই সুপার স্পেশালিটি বিভাগ থাকবে। এছাড়াও, এখানে ১৮টি মডিউলার অপারেশন থিয়েটার, ৬৪টি আইসিইউ বেড সহ ৭৫০টি শয্যার ব্যবস্থা থাকছে। ২৪৭ একর জমির উপর নির্মিত এই হাসপাতালে দিনের যে কোনও সময়েই আপৎকালীন চিকিৎসার ব্যবস্থা এবং ডায়ালিসিসের সুবিধা থাকছে। এখানে আল্ট্রাসোনোগ্রাফি, সিটি স্ক্যান, এমআরআই সহ বিভিন্ন পরীক্ষা-নিরীক্ষা করার অত্যাধুনিক ব্যবস্থা থাকছে। হাসপাতালটিতে অমৃত ফার্মেসি, জন ঔষধি কেন্দ্র এবং ৩০ শয্যাবিশিষ্ট আয়ুষ চিকিৎসার ব্লক থাকছে। হিমাচল প্রদেশের দুর্গম জনজাতি অধ্যুষিত অঞ্চলে চিকিৎসা পরিষেবা পৌঁছে দিতে একটি ডিজিটাল স্বাস্থ্য কেন্দ্র গড়ে তোলা হয়েছে। এর সাহায্যে কাজা, সালুনি এবং কেলং – এর মতো দুর্গম পার্বত্য অঞ্চলে স্বাস্থ্য শিবিরের ব্যবস্থা করা হবে। প্রতি বছর এখানে এমবিবিএস পাঠক্রমে ১০০ জন এবং নার্সিং কোর্সে ৬০ জন ভর্তি হবেন। উন্নয়নমূলক প্রকল্প: প্রধানমন্ত্রী ১০৫ নম্বর জাতীয় সড়কের পিঞ্জর থেকে নালাগড় পর্যন্ত ৩১ কিলোমিটার দীর্ঘ পথ চার লেনে উন্নীত করার প্রকল্পটির শিলান্যাস করবেন। এর জন্য ব্যয় হবে ১ হাজার ৬৯০ কোটি টাকা। এর ফলে আম্বালা, চন্ডীগড়, পাঁচকুলা এবং সোলান/সিমলা থেকে বিলাসপুর, মান্ডি ও মানালির মধ্যে যোগাযোগ ব্যবস্থার উন্নতি হবে। এই প্রকল্পের ১৮ কিলোমিটার হিমাচল প্রদেশে এবং বাকি অংশ হরিয়ানায়। প্রকল্পটি বাস্তবায়িত হলে হিমাচল প্রদেশের নালাগড় – বাড্ডি শিল্পাঞ্চলে পরিবহণ ব্যবস্থা উন্নত হবে। সংশ্লিষ্ট অঞ্চলের শিল্প ও পর্যটনের সুবিধা হবে। শ্রী মোদী নালাগড়ে চিকিৎসার সরঞ্জাম তৈরির একটি পার্কের উদ্বোধন করবেন। এই প্রকল্পে ব্যয় হবে ৩৫০ কোটি টাকা। ইতোমধ্যেই প্রস্তাবিত এই পার্কে শিল্প গড়ার জন্য ৮০০ কোটি টাকার সমঝোতাপত্র স্বাক্ষরিত হয়েছে। এর ফলে, এই অঞ্চলে নতুন নতুন কর্মসংস্থান সৃষ্টি হবে। প্রধানমন্ত্রী বান্দলায় জলবিদ্যুৎ বিষয়ক সরকারি ইঞ্জিনিয়ারিং কলেজের উদ্বোধন করবেন। এর ফলে, জলবিদ্যুৎ ক্ষেত্রে দক্ষ মানবসম্পদ এই শিক্ষা প্রতিষ্ঠান থেকে পাওয়া যাবে। কুলুতে দশেরা উৎসব: কুলুর ঢালপুর ময়দানে ৫ – ১১ অক্টোবর আন্তর্জাতিক কুলু দশেরা উৎসব উদযাপিত হবে। উপত্যকার ৩০০-রও বেশি দেবদেবীর আরাধনা এই অনুষ্ঠানের বিশেষ বৈশিষ্ট্য। উৎসবের প্রথম দিনে ভগবান রঘুনাথজীর মন্দিরে দেবতারা পাল্কি করে এসে তাঁদের শ্রদ্ধা নিবেদন করেন। এরপর, তাঁরা যান ঢালপুর ময়দানে। প্রধানমন্ত্রী এই পবিত্র রথযাত্রা প্রত্যক্ষ করবেন এবং কুলুতে ঐতিহাসিক দশেরা উৎসবে যোগ দেবেন। এই প্রথম কোনও প্রধানমন্ত্রী কুলুতে দশেরা উৎসবে অংশগ্রহণ করতে চলেছেন।
কর্ণাটকের পাদুরে বিদেশস্থিত জাতীয় তেল সংস্থা কর্তৃক, কৌশলগত পেট্রোলিয়াম আধার ভর্তি করার সিদ্ধান্ত কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বিদেশস্থিত জাতীয় তেল সংস্থাগুলি কর্তৃক কর্ণাটকের পাদুরে পেট্রোলিয়াম ভাণ্ডার পূরণ করার সিদ্ধান্ত অনুমোদিত হয়েছে। পাদুরের এই তেল ভাণ্ডারটি একটি ভূ-গর্ভস্থ পাথুরে গুহার মধ্যে অবস্থিত। এর মোট ধারণ ক্ষমতা ২৫ লক্ষ মেট্রিক টন। এই ভাণ্ডারটিতে চারটি ভাগ রয়েছে। সরকারি-বেসরকারি অংশীদারিত্বে এই ধরণের কৌশলগত পেট্রোল ভাণ্ডার পূরণের সিদ্ধান্তের মাধ্যমে কেন্দ্রের বাজেট সহায়তা কমবে বলে মনে করা হচ্ছে। ইন্ডিয়ান স্ট্র্যাটেজিক পেট্রোলিয়াম রিজার্ভস্‌ লিমিটেড বিশাখাপত্তনম, ম্যাঙ্গালোর ও পাদুরে, তিনটি স্থানে ভূ-গর্ভস্থ পাথুরে গুহায় কৌশলগত তেল ভাণ্ডার নির্মাণ করেছে। এর মোট ধারণ ক্ষমতা ৫০ লক্ষ ৩৩ হাজার মেট্রিক টন। এই পরিমাণ তেল দিয়ে ভারতের সাড়ে ন’দিনের তেলের চাহিদা মেটানো সম্ভব। সরকারের পক্ষ থেকে ২০১৮ সালের জুন মাসে ওড়িশার চান্ডিখোল এবং কর্ণাটকের পাদুরে অতিরিক্ত ৬৫ লক্ষ মেট্রিক টন ধারণক্ষমতাসম্পন্ন কৌশলগত পেট্রোলিয়াম ভাণ্ডার গড়ে তোলার অনুমতি দিয়েছে। ২০১৭-১৮ অর্থবর্ষের হিসাব অনুসারে এই ভাণ্ডার দুটি গড়ে তোলা হলে তা দিয়ে ভারতের সাড়ে ১১ দিনের তেলের চাহিদা মেটানো সম্ভব হবে।
স্বামী বিবেকানন্দের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী স্বামী বিবেকানন্দের জন্মজয়ন্তীতে শ্রদ্ধার্ঘ্য অর্পণ করেছেন। প্রধানমন্ত্রী বলেছেন, “স্বামী বিবেকানন্দের জন্মবার্ষিকীতে আমি শ্রদ্ধেয় এই ব্যক্তিত্বের প্রতি আমি অভিবাদন জানাই। স্বামী বিবেকানন্দের জন্মজয়ন্তীতে ওঁর প্রতি শত শত প্রণাম”।
কমনওয়েলথ গেমস্‌-এ পদক জয়ী ভারতীয় খেলোয়াড়দের অভিনন্দিতকরলেন প্রধানমন্ত্রী

কমনওয়েলথ গেমস্‌-এ পদক জয়ী ভারতীয় ক্রীড়াবিদদের অভিনন্দিত করেছেনপ্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায় বলেছেন : “স্বর্ণপদক জয়ী রাগালা ভেঙ্কট রাহুলের জন্য আমরা গর্বিত। আমাদেরভারোত্তোলকদের এই অনবদ্য সাফল্য ভারোত্তোলন প্রতিযোগিতায় অংশগ্রহণের জন্য আরও বেশিসংখ্যক তরুণদের উদ্বুদ্ধ করবে বলে আমার বিশ্বাস। মহিলাদের ৬৯ কিলোগ্রাম ভারোত্তোলন বিভাগে স্বর্ণপদক জয়ী পুনম যাদবকে ভারতেরঅভিনন্দন। ভারোত্তোলনের ক্ষেত্রে তাঁর নিষ্ঠা বিশেষভাবে প্রশংসনীয়”। সফল ভারতীয় শ্যুটারদের অভিনন্দন জানিয়ে শ্রী নরেন্দ্র মোদী বলেছেন, “২০১৮-রকমনওয়েলথ গেমস্‌-এ আমাদের শ্যুটাররা এক বিশেষ স্বাতন্ত্র্যের স্বাক্ষর রেখেছেন।মনু ভাকর তাঁর চমৎকার ফর্ম এখনও বজায় রেখেছেন এবং সেই সঙ্গে মহিলাদের ১০ এম এয়ারপিস্তল বিভাগে একটি স্বর্ণপদকও জিতে নিয়েছেন। তাঁকেও আমার অভিনন্দন জানাই। মহিলাদের ১০ এম এয়ার পিস্তল বিভাগে রৌপ্য পদক জয়ী হীনা সিধুর জন্য আমরাখুবই আনন্দিত। আমি তাঁকে অভিনন্দন জানাই, শুভেচ্ছা জানাই তাঁর ভবিষ্যৎ প্রচেষ্টারজন্য। পুরুষদের ১০ এম এয়ার রাইফেল বিভাগে ব্রোঞ্জ পদক লাভ করেছেন আমাদেরসম্ভাবনাময় শ্যুটার রবি কুমার। তাঁর এই সাফল্যে গর্বিত প্রত্যেক ভারতীয়। ক্রীড়াক্ষেত্রে এক অনবদ্য অবদান রেখেছেন এই তরুণ শ্যুটার।
হেরাথ উপলক্ষ্যে জনসাধারণকে প্রধানমন্ত্রীর শুভেচ্ছা

নতুনদিল্লি, ১০ই মার্চ , ২০২১ প্রধানমন্ত্রী শ্রী নরেন্দ্র মোদী হেরাথ উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ হেরাথ মুবারক! এই শুভক্ষণে সর্বত্র আরো আনন্দ ও সুখ ছড়িয়ে পড়ুক, আমি সেই প্রার্থনা করছি। সকলের আশা-আকাঙ্ক্ষা আগামী দিনে পূর্ণ হোক।“